CELEX: 52014PC0147
Language: lt
Date: 2014-03-10 00:00:00
Title: Rekomendacija TARYBOS SPRENDIMAS dėl pritarimo, kad Komisija Europos atominės energijos bendrijos vardu sudarytų Europos Sąjungos, Europos atominės energijos bendrijos bei jų valstybių narių ir Moldovos Respublikos asociacijos susitarimą

|
			
		
		
		52014PC0147
		
			Rekomendacija TARYBOS SPRENDIMAS dėl pritarimo, kad Komisija Europos atominės energijos bendrijos vardu sudarytų Europos Sąjungos, Europos atominės energijos bendrijos bei jų valstybių narių ir Moldovos Respublikos asociacijos susitarimą /* COM/2014/0147 final */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
Šis pasiūlymas parengtas atsižvelgiant
į numatomą ES ir Moldovos Respublikos asociacijos susitarimo
pasirašymą, laikiną taikymą ir sudarymą, kad būtų
pritarta tam, kad Komisija jį sudarytų Europos atominės
energijos bendrijos vardu (EAEB). 
Kadangi EAEB taip pat yra Europos
Sąjungos bei jos valstybių narių ir Moldovos Respublikos
asociacijos susitarimo šalis, Komisija teikia atskirą rekomendaciją
Tarybai dėl pritarimo, kad Komisija sudarytų tas susitarimo dalis,
kurios patenka į Europos atominės energijos bendrijos steigimo
sutarties taikymo sritį.
EAEB tarptautinių susitarimų
pasirašymui ir sudarymui taikomos skirtingos procedūros. Visų pirma
pagal EAEB steigimo sutarties 101 straipsnį tokius susitarimus pritarus
Tarybai turi sudaryti Komisija. Todėl būtina priimti atskirus
sprendimus dėl Asociacijos susitarimo pasirašymo ir sudarymo ES ir EAEB
vardu.
Dėl Asociacijos susitarimo sudarymo EAEB
vardu Komisija Tarybai rekomenduoja pritarti pagal EAEB steigimo sutarties 101
straipsnio antrą pastraipą.
Atsižvelgdama į
derybų rezultatus, minėtus Tarybos sprendimo dėl ES ir Moldovos
Respublikos asociacijos susitarimo pasirašymo ES vardu ir laikino taikymo
pasiūlyme ir Tarybos sprendimo dėl ES ir Moldovos Respublikos
asociacijos susitarimo sudarymo pasiūlyme, Komisija siūlo Tarybai
priimti sprendimą dėl Europos Sąjungos, Europos atominės
energijos bendrijos bei jų valstybių narių ir Moldovos
Respublikos asociacijos susitarimo pasirašymo Sąjungos vardu ir paskirti
asmenį (-is), įgaliotą (-us) pasirašyti šį
susitarimą Sąjungos vardu.
Tarybai pritarus ir
priėmus atitinkamą Komisijos sprendimą, Komisija galės EAEB
vardu pasirašyti ir sudaryti Asociacijos susitarimą.
2.           PASIŪLYMO REZULTATAI IR
TEISINIAI ASPEKTAI
Komisija rekomenduoja Tarybai pritarti,
remiantis Europos atominės energijos bendrijos steigimo sutarties
101 straipsnio antra pastraipa, Europos Sąjungos, Europos
atominės energijos bendrijos bei jų valstybių narių ir
Moldovos Respublikos asociacijos susitarimo sudarymui tais klausimais, kurie
priklauso EAEB kompetencijai.
Susitarimo tekstas pridedamas prie šios
rekomendacijos. 
Sąjungos
teisinis pagrindas šiam susitarimui sudaryti – SESV 217 straipsnis kartu su 218
straipsnio 6 dalies a punktu ir 218 straipsnio 8 dalies antra pastraipa.
EAEB
teisinis pagrindas šiam susitarimui sudaryti – Europos atominės energijos
bendrijos steigimo sutarties 101 straipsnis.
Pridedamas
pasiūlymas ir Komisijos sprendimas dėl sudarymo yra Asociacijos
susitarimo sudarymo EAEB vardu teisinė priemonė.
Tai, kad Komisija pateikė
Sąjungos bei jos valstybių narių ir Moldovos Respublikos
susitarimo pasiūlymą, yra susiję su tuo, kad šis susitarimas
rengtas pagal Sutarties nuostatas iki įsigaliojant Lisabonos sutarčiai.
Remiantis Euratomo sutarties
102 straipsniu, susitarimas Europos atominės energijos bendrijai
įsigalioja tik tada, kai visos valstybės narės praneša
Komisijai, kad susitarimas taikytinas pagal jų atitinkamų
nacionalinės teisės aktų nuostatas.
Rekomendacija
TARYBOS SPRENDIMAS
dėl pritarimo, kad Komisija Europos
atominės energijos bendrijos vardu sudarytų Europos Sąjungos,
Europos atominės energijos bendrijos bei jų valstybių narių
ir Moldovos Respublikos asociacijos susitarimą
EUROPOS SĄJUNGOS TARYBA,
atsižvelgdama į Europos atominės
energijos bendrijos steigimo sutartį, ypač į jos 101 straipsnio
antrą pastraipą,
atsižvelgdama į Komisijos
rekomendaciją,
kadangi:
(1)       2009 m. birželio 15 d. Taryba
įgaliojo Komisiją pradėti derybas su Moldovos Respublika
dėl naujo Europos Sąjungos ir Moldovos Respublikos susitarimo, kuris
pakeistų Partnerystės ir bendradarbiavimo susitarimą[1], sudarymo; 
(2)       atsižvelgiant į
glaudžius Šalių istorinius ryšius ir vis stiprėjančias
sąsajas, taip pat į Šalių norą plačiu mastu ir
naujoviškai stiprinti ir plėsti santykius, derybos dėl Europos
Sąjungos, Europos atominės energijos bendrijos bei jų
valstybių narių ir Moldovos Respublikos asociacijos susitarimo
(toliau – Susitarimas) buvo sėkmingai baigtos 2013 m. lapkričio 29 d.
parafavus Susitarimą;
(3)       Komisija siūlo Tarybai,
kad Susitarimas turėtų būti pasirašytas Sąjungos vardu ir
laikinai taikomas remiantis jo 465 straipsniu su sąlyga, kad jis bus
sudarytas vėliau;
(4)       į Susitarimo taikymo
sritį taip pat patenka klausimai, priskiriami Euratomo kompetencijai,
visų pirma 77 straipsnio i punktas; 
(5)       Susitarimo pasirašymui ir
sudarymui taikoma atskira procedūra tais klausimais, kurie patenka į
Europos Sąjungos sutarties ir Sutarties dėl Europos Sąjungos
veikimo taikymo sritį;
(6)       todėl Susitarimas
turėtų būti sudarytas ir Europos atominės energijos
bendrijos vardu dėl tų klausimų, kurie patenka į Euratomo
sutarties taikymo sritį;
(7)       remiantis Euratomo sutarties
102 straipsniu, Susitarimas Europos atominės energijos bendrijai gali
įsigalioti tik tada, kai visos valstybės narės praneša Europos
Komisijai, kad toks susitarimas taikytinas pagal jų atitinkamų
nacionalinės teisės aktų nuostatas; 
(8)       turėtų būti
pritarta tam, kad Europos Komisija sudarytų Susitarimą Europos
atominės energijos bendrijos vardu,
PRIĖMĖ ŠĮ
SPRENDIMĄ: 
1 straipsnis
Pritariama
tam, kad Europos Komisija Europos atominės energijos bendrijos vardu
sudarytų Europos Sąjungos, Europos atominės energijos bendrijos
bei jų valstybių narių ir Moldovos Respublikos asociacijos
susitarimą[2]
[3].
2 straipsnis
Šis sprendimas įsigalioja kitą
dieną po jo priėmimo. 
Priimta Briuselyje
                                                                       Tarybos
vardu
                                                                       Pirmininkas
[1]               OL L 181, 1998 6 24, p. 1–48.
[2]  Susitarimo tekstas pridedamas prie Sprendimo dėl Europos
Sąjungos, Europos atominės energijos bendrijos bei jų valstybių
narių ir Moldovos Respublikos asociacijos susitarimo pasirašymo Europos
Sąjungos vardu ir laikino taikymo (OL...).
[3]               OL: prašome išnašoje įrašyti šio sprendimo
paskelbimo nuorodą [...].